लोकटक झील में 40 वर्ग किलोमीटर क्षेत्रफल में तैरती इन फूमदियों को केइबुल लामजाओ राष्ट्रीय उद्यान के तहत संरक्षित किया गया है. विश्व का इकलौता तैरता हुआ यह राष्ट्रीय उद्यान भारत में संकटग्रस्त संगाई हिरन का एकमात्र निवास स्थान भी है. जल विद्युत परियोजनाओं, मत्स्यपालन और अन्य मानवजनित गतिविधियों के कारण लोकटक झील पर संकट बढ़ सकता है. इसलिए झील के जैविक तथा अजैविक संसाधनों के सुरक्षित तथा टिकाऊ उपयोग से ही लोकटक झील का संरक्षण किया जा सकता है.